b"\n_START_ARTICLE_\nJuan Ignacio Mart\xc3\xadnez\n_START_SECTION_\nTraject\xc3\xb2ria\n_START_PARAGRAPH_\nJuan Ignacio Mart\xc3\xadnez ha entrenat en diverses temporades en les categories inferiors del FC Torrevieja. En la temporada 2005/06 es va proclamar campi\xc3\xb3 del Grup IV de Segona B amb el FC Cartagena realitzant una grand\xc3\xadssima campanya i desplegant el seu equip un gran futbol. En la promoci\xc3\xb3 d'ascens a Segona Divisi\xc3\xb3 es van perdre sorprenentment les opcions de pujar. En la temporada 2006/07 va classificar al CE Alcoi\xc3\xa0 per a la promoci\xc3\xb3 d'ascens, caent enfront del Burgos CF en els penals._NEWLINE_En la temporada 2007/08 va donar el salt a la Segona Divisi\xc3\xb3, fent una temporada solvent i de bon joc amb la UD Salamanca deixant a l'equip en 7\xc2\xba lloc en la classificaci\xc3\xb3. Durant l'estiu es rescindeix el seu contracte, ja que fitxa per l'Albacete Balompi\xc3\xa9. En la temporada 2008/09 va entrenar a l'Albacete en Segona, fins que va ser destitu\xc3\xaft._NEWLINE_En la temporada 2009/2010 tornaria a la ciutat de Cartagena per a signar amb el FC Cartagena, un recentment ascendit, en el seu nou projecte en la Lliga Adelante. Aqueix any va obtenir la millor classificaci\xc3\xb3 hist\xc3\xb2rica d'un equip cartagener igualant el 5\xc3\xa8 lloc obtingut en la temporada 1939/1940 per l'hist\xc3\xb2ric Cartagena FC, en les 16 temporades que el futbol cartagener havia disputat fins avui en Segona Divisi\xc3\xb3, 15 com Cartagena FC i la del debut del FC Cartagena._NEWLINE_Juan Ignacio Mart\xc3\xadnez va continuar en el FC Cartagena per a la temporada 2010-2011, en aquesta temporada es converteix en l'entrenador amb m\xc3\xa9s partits en la hist\xc3\xb2ria del FC Cartagena, acumulant fins avui un total de 137 partits dirigits en dues etapes, 84 d'ells en Segona Divisi\xc3\xb3._NEWLINE_Al juny de 2011 i despr\xc3\xa9s d'eixir del FC Cartagena, el director esportiu del Llevant, Manolo Salvador, despr\xc3\xa9s de la marxa de Luis Garc\xc3\xada Plaza al Getafe CF fitxa a Juan Ignacio Mart\xc3\xadnez que realitza un excel\xc2\xb7lent inici de campionat (amb vict\xc3\xb2ria davant el Reial Madrid inclosa) i situant l'equip en posicions de lideratge de la Primera Divisi\xc3\xb3 per primera vegada en la seua hist\xc3\xb2ria._NEWLINE_El juny de 2013 va fitxar pel Reial Valladolid Club de Futbol per dues temporades. El 15 de febrer de 2014, en el partit del Reial Valladolid contra l'Atl\xc3\xa9tico de Madrid a l'estadi Vicente Calder\xc3\xb3n, Mart\xc3\xadnez va assolir la xifra de 100 partits dirigits a primera divisi\xc3\xb3: 76 amb el Llevant, i 24 fins al moment amb el Valladolid. Finalment, els pucelans varen descendir a la segona divisi\xc3\xb3 a la darrera jornada de la lliga, i el t\xc3\xa8cnic va abandonar el club, ja que estava prevista la seva sortida en cas que l'equip baix\xc3\xa9s de categoria._NEWLINE_L'11 de desembre de 2014, va fitxar per la UD Almeria fins al final de la temporada 2014-2015. Va ser acomiadat el 5 d'abril de 2015, despr\xc3\xa9s d'una contundent derrota (1-4) enfront del Llevant. En total, va dirigir el conjunt blanc-i-vermell en 17 partits, dels quals en va guanyar 5, en va empatar 4 i en va perdre 8."